Diari Oficial de la Generalitat Valenciana


Sumari del DOGV 8335, del 10-07-2018 (2018/6668)

RESOLUCIÓ de 29 de juny de 2018, del director general de l'Institut Valencià de la Joventut, de concessió de les ajudes a associacions juvenils i entitals prestadores de serveis a la joventut amb àmbit d'actuació en la Comunitat Valenciana per a l'any 2018.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8335

Data del DOGV
:   10-07-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/6668


Data del document
:   29-06-2018

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 29 de juny de 2018, del director general de l'Institut Valencià de la Joventut, de concessió de les ajudes a associacions juvenils i entitals prestadores de serveis a la joventut amb àmbit d'actuació en la Comunitat Valenciana per a l'any 2018. [2018/6668]  
Per Ordre 19/2016, de 16 de novembre, de la Vicepresidència i Conselleria d'Igualtat i Polítiques Inclusives, publicada en el Diari Oficial de la Generalitat Valenciana número 7921, de 21 de novembre de 2016, s'estableixen les bases reguladores de la concessió d'ajudes en matèria de joventut.  
Per Resolució de 6 de març de 2018, del director general de l'Institut Valencià de la Joventut, publicada en el Diari Oficial de la Generalitat Valenciana 8269, de 9 d'abril de 2018, es convoquen les ajudes a associacions juvenils i entitats prestadores de serveis a la joventut per a l'any 2018.  
De conformitat amb el que estableix l'article 11 de l'annex II de la referida ordre, la comissió avaluadora, després de l'estudi i baremació de les sol·licituds presentades, eleva la següent proposta de resolució al director general de l'Institut Valencià de la Joventut, en compliment del que es disposa en la base susdita, i d'aquesta manera, resolc:  
  
Primer  
Concedir, a les entitats que s'indica en l'annex I, les quantitats que s'hi expressen, amb càrrec a la línia de subvenció SE0000013 del pressupost de l'Institut Valencià de la Joventut per a 2018, en concepte d'ajuda per al desplegament dels seus programes anuals d'activitats durant l'any 2018, per un import global màxim de 545.000 euros.  
  
Segon  
Excloure les activitats assenyalades en l'annex II que corresponen a diverses entitats beneficiàries, per no ajustar-se al que disposa la citada Ordre de bases.  
  
Tercer  
Acceptar el desistiment de la sol·licitud d'ajuda de l'entitat Associació Juvenil del Palomar la Rebolica, i inadmetre la sol·licitud d'ajuda de l'entitat Associació Benijójar Party-cipa, per no complir la condició de beneficiari prevista en l'article 2.1 de l'annex II de la citada Ordre 19/2016, de 16 de novembre, i ser extemporània, ambdues assenyalades en l'annex III.  
  
Quart  
La realització de les activitats per a les quals s'haja concedit l'ajuda es justificaran d'acord amb l'apartat nové de la citada resolució, mitjançant la presentació de la documentació següent:  
a) Memòria justificativa de les activitats objecte de subvenció realitzades durant l'any 2018, segons annex V per cadascuna de les activitats subvencionades.  
La memòria haurà de descriure l'execució de les activitats, detallarà almenys el nombre de destinataris disgregats per edat i sexe, el grau de compliment dels objectius proposats, annex fotogràfic, i totes aquelles dades que es consideren de rellevància.  
b) Factures originals i còpies, per a ser acarades per la unitat de registre de l'òrgan competent, corresponents a les despeses corrents derivades de les activitats subvencionades del Programa General d'Activitats i pel total de l'import justificat, i també la documentació acreditativa del seu pagament. Aquestes factures hauran de complir amb els requisits que estableix la normativa vigent.  
Queden excloses les despeses generals de manutenció i restauració excepte les despeses de restauració implícites en l'estada en albergs, residències, campaments, etc. on les entitats organitzen les activitats, sempre que no hagen suposat cap despesa per als destinataris, i es justifique mitjançant certificat signat pel representant de l'entitat sol·licitant de l'ajuda.  
Totes les despeses a justificar hauran de correspondre a les activitats del Programa General d'Activitats 2018 expressament subvencionades en la resolució de concessió, i haurà de presentar-se'n una relació segons el model de certificat de l'annex VI.  
c) Detall de les despeses del personal (nòmines, minutes), segons model de certificat inclòs en l'annex VII, que haja treballat directament en el programa subvencionat, juntament amb els corresponents models dels impresos justificatius de les cotitzacions a la Seguretat Social i de les retencions i ingressos de l'IRPF en l'Agència Estatal d'Administració Tributària. Aquestes despeses no podran superar el 50 % de l'import total subvencionat.  
d) Certificat del secretari o secretària de l'entitat, on es faça constar que l'import de la subvenció està registrat com a ingrés previst dins de la comptabilitat de l'associació per a l'any 2018, amb el vistiplau del seu representant legal (annex VIII).  
Per a fer efectiu el pagament de les ajudes concedides, les entitats beneficiàries hauran d'aportar les dades bancàries, amb el C/C en què es sol·licita que es faça l'ingrés de la subvenció.  
El programa subvencionat es referirà al període comprés entre l'1 de gener i el 30 de novembre de 2018.  
El termini de justificació serà el comprés entre l'endemà del dia en què tinga lloc la recepció de la notificació de la resolució de concessió de l'ajuda i el dia 30 de novembre de l'exercici al qual s'aplica la subvenció, tots dos inclosos. Si el termini comprés entre l'endemà d'aquell en què tinga lloc la notificació de la resolució de concessió i el dia 30 de novembre fóra inferior a 10 dies hàbils, la data final del termini es prorrogarà automàticament fins al dia en què es complisquen 10 dies hàbils, comptats des de l'endemà de la notificació de la resolució de concessió.  
  
  
Contra aquesta resolució, que posa fi a la via administrativa, es podrà interposar, potestativament, recurs de reposició davant del mateix òrgan que dicta la present resolució, en el termini d'un mes comptador des de l'endemà de la seua notificació, o bé, directament, recurs contenciós administratiu davant dels jutjats contenciosos administratius, en el termini de dos mesos comptats des de l'endemà de la seua notificació. Tot això de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que s'estime oportuna.  
  
  
València, 29 de juny de 2018.- El director general de l'IVAJ: Jesús Martí Nadal.  
  
  
ANNEX I  
Ajudes concedides  
  
Entitat/Associació Exp. NIF Ajudes concedides 2018  
ORGANIZACIÓN JUVENIL ESPAÑOLA 1/1 T24724427 25.000,00  
A CONTRACORRENT DE VALÈNCIA 1/2 W58782184 40.000,00  
CRUZ ROJA ESPAÑOLA-CRUZ ROJA JUVENTUD COMUNIDAD VALENCIANA 1/3 G9163972E 47.647,00  
BONA GENT, AMIGOS DE LAS PERSONAS CON DISCAPACIDAD INTELECTUAL 1/4 Q72977681 36.277,42  
FEDERACIÓN DE CASAS DE LA JUVENTUD DE LA COMUNIDAD VALENCIANA 1/5 D00072859 47.614,11  
COOPERACIÓN INTERNACIONAL 1/6 M75692482 42.000,00  
FEDERACIÓN DE PERSONAS SORDAS DE LA COMUNIDAD VALENCIANA (FESORD CV) 1/7 U11208881 38.450,00  
JUNIORS MOVIMIENTO DIOCESANO DE VALENCIA 1/8 L2964423X 62.729,70  
ASSOCIACIÓ CÍVICA TIRANT LO BLANC 1/9 X91028523 26.980,00  
SCOUTS VALENCIANS, Federació d'Escoltisme de Castelló, València i Alacant 1/10 H67899535 50.921,80  
FEDERACIÓN DE CENTROS JUVENILES DON BOSCO DE LA COMUNIDAD VALENCIANA 1/11 H34850447 53.660,35  
FEDERACIÓ D'ESCOLTISME VALENCIÀ-MOVIMIENTO SCOUT CATÓLICO 1/12 C47745636 45.000,00  
ASOCIACIÓN JUVENIL VIENTO DEL PUEBLO DE LA COMUNIDAD VALENCIANA 1/13 G84778997 28.550,00  
TOTAL 544.830,38  
  
  
  
  
ANNEX II  
Activitats excloses  
  
Entitat/Associació Exp. Activitat Motiu  
ORGANIZACIÓN JUVENIL ESPAÑOLA 1/1 Núm. 16 No poden subvencionar-se sobre la base de l'art. 3 de l'annex II de l'Ordre de bases  
A CONTRACORRENT DE VALÈNCIA 1/2 Núm. 4, 5, 9, 13, 18, 19, 20, 21, 22, 23, 24 i 28 No poden subvencionar-se sobre la base de l'art. 2.4 de l'annex II de l'Ordre de bases.  
BONA GENT, AMIGOS DE LAS PERSONAS CON DISCAPACIDAD INTELECTUAL 1/4 Núm. 1 No podran subvencionar-se les despeses de manutenció i desplaçament fora del territori nacional.  
No podran subvencionar-se les despeses corresponents al mes de desembre, sobre la base de l'art. 3 de l'annex II de l'Ordre de bases.  
COOPERACIÓN INTERNACIONAL 1/6 Núm. 2 Núm. 2. Activitat realitzada fora territori nacional.  
 Núm. 8 Núm. 8. No poden subvencionar-se sobre la base de l'art. 3 de l'annex II de l'Ordre de bases.  
 Núm. 1, 3, 7, 9 i 10 Núm. 1, 3, 7, 9 i 10. Les despeses que corresponguen al mes de desembre no podran subvencionar-se, sobre la base de l'art. 3 de l'annex II de l'Ordre de bases.  
FEDERACIÓN DE PERSONAS SORDAS DE LA COMUNIDAD VALENCIANA (FESORD CV) 1/7 Núm. 15 Núm. 15. «Servei d'inserció laboral» no és subvencionable perquè inclou accions d'ocupabilitat, sobre la base de l'art. 1 apartat 2b annex II de l'Ordre de bases.  
 Núm. 11, 12, 14, 16, 17 Núm. 11, 12, 14, 16, 17. Les despeses que corresponguen al mes de desembre no podran subvencionar-se, sobre la base de l'art. 3 de l'annex II de l'Ordre de bases  
ASOCIACIÓN JUVENIL VIENTO DEL PUEBLO DE LA COMUNIDAD VALENCIANA 1/13 Núm. 9 Núm. 9. Escalada, sobre la base de l'art. 1.2.f) annex II Ordre de Bases.  
 Núm. 14 Núm. 14. Assessorament laboral, sobre la base de l'art. 1.2.b) annex II Ordre de Bases.  
  
  
  
  
ANNEX III  
Associacions que no reben ajudes  
  
Entitat/Associació Expedient Motiu  
ASOCIACIÓN BENIJÓFAR PARTY-CIPA 1/14 INADMESA  
ASOCIACIÓN JUVENIL DEL PALOMAR LA REBOLICA 1/15 DESISTIDA